
„Gelse központú agglomeráció szennyvízelvezetése és -tisztítása”

Beszámoló összefoglaló

Jelentés a Gelse települési szennyvíztisztító telep KEHOP és KEHOP PLUSZ szakaszában megvalósult munkálatairól
A KEHOP program keretében, a Gelse településen található szennyvíztisztító telepen 2022-ben elkészültek az engedélyezési és kiviteli tervek. Ugyanezen év során lezajlottak a szerkezetépítési munkálatok is.
2023 elején sor került a műtárgyak minősítési eljárásaira, beleértve a víztartási próbákat is, továbbá megkezdődtek az építészeti szerkezetek kialakítására irányuló munkálatok. A nyári időszakban megtörtént a technológiai rendszerek telepítése, párhuzamosan az udvartér előkészítésével.
Az őszi és téli hónapokban lezárultak a technológiai telepítési munkálatok, melyek során az egyes rendszerek próbaüzemi megforgatása is megtörtént. A telepítési munkák a 2023-as év végére teljes egészében befejeződtek.
A KEHOP PLUSZ időszakban megvalósult az irányítástechnikai rendszerek programozása, valamint lezajlott a próbaüzem. Ezzel párhuzamosan sor került az udvartér végleges kialakítására is, beleértve a kertészeti munkákat, a kerítés építését, a tűzivíz-tározó kialakítását, valamint a térvilágítás kiépítését.

